**9η Ενότητα, Οι νόμοι επισκέπτονται το Σωκράτη στη φυλακή**

|  |  |
| --- | --- |
| Εἰ μέλλουσιν ἡμῖν ἐνθένδε εἴτε ἀποδιδράσκειν, | Αν, ενώ σκοπεύουμε εμείς είτε να δραπετεύσουμε από εδώ, |
| εἴθ’ ὅπως δεῖ ὀνομάσαι τοῦτο, | είτε όπως αλλιώς ταιριάζει να ονομάσουμε μια τέτοια πράξη, |
| ἐλθόντες οἱ νόμοι καὶ τὸ κοινὸν τῆς πόλεως | αφού έρχονταν οι νόμοι και οι δημόσιες αρχές |
| ἐπιστάντες ἔροιντο· | και σταθούν μπροστά μας μάς ρωτήσουν: |
| Εἰπέ μοι, ὦ Σώκρατες, τὶ ἐν νῷ ἔχεις ποιεῖν; | Πες μας, Σωκράτη, τι έχεις στο νου σου να κάνεις; |
| Ἄλλο τι ἤ τούτῳ τῷ ἔργῳ ᾧ ἐπιχειρεῖς | Κάτι άλλο ή με αυτήν την πράξη που επιχειρείς |
| διανοῇ τούς τε νόμους ἡμᾶς ἀπολέσαι | σκέφτεσαι και εμάς τους νόμους να καταστρέψεις |
| καὶ σύμπασαν τὴν πόλιν τὸ σὸν μέρος; | και όλη την πόλη όσο περνάει από το χέρι σου; |
| Ἤ δοκεῖ σοι οἷόν τε | Ή φαντάζεσαι ότι είναι δυνατό |
| ἔτι ἐκείνην τὴν πόλιν εἶναι καὶ μὴ ἀνατετράφθαι, | να υπάρχει ακόμη εκείνη η πολιτεία και να μην έχει καταλυθεί |
| ἐν ᾗ ἄν αἱ γενόμεναι δίκαι μηδὲν ἰσχύωσιν | στην οποία οι δικαστικές αποφάσεις δεν έχουν καμιά δύναμη |
| ἀλλὰ ὑπὸ τῶν ἰδιωτῶν ἄκυροί τε γίγνωνται καὶ διαφθείρωνται; | αλλά και ακυρώνονται και καταστρέφονται από τους απλούς πολίτες; |
| Τί ἐροῦμεν, ὦ Κρίτων, πρὸς ταῦτα καὶ ἄλλα τοιαῦτα; | Τι θα πούμε, Κρίτωνα, σ’ αυτά και σ’ άλλα παρόμοια; |
| Πολλὰ γὰρ ἄν τις ἔχοι, ἄλλως τε καὶ ῥήτωρ, εἰπεῖν | Γιατί πολλά θα μπορούσε κάποιος να πει, κι ιδιαίτερα ένας ρήτορας |
| ὑπὲρ τούτου τοῦ νόμου ἀπολλυμένου | για να υπερασπιστεί αυτό το νόμο που κινδυνεύει να καταλυθεί |
| ὅς τὰς δίκας τὰς δικασθείσας προστάτει κυρίας εἶναι. | ο οποίος ορίζει οι δικαστικές αποφάσεις να έχουν κύρος. |
| Ἤ ἐροῦμεν πρὸς αὐτοὺς ὅτι | Ή θα πούμε σ’ αυτούς ότι |
| «Ἠδίκει γὰρ ἡμᾶς ἡ πόλις καὶ οὐκ ὀρθῶς τὴν δίκην ἔκρινεν;» | «επειδή μας αδικούσε η πόλη και δεν έκρινε δίκαια τη δίκη»; |
| Ταῦτα ἤ τι ἐροῦμεν; | Αυτά θα πούμε ή κάτι άλλο; |

**ΠΑΡΑΤΗΡΗΣΕΙΣ ΣΥΝΤΑΚΤΙΚΟΥ**

**Α. ΟΙ ΔΕΥΤΕΡΕΥΟΥΣΕΣ ΟΝΟΜΑΤΙΚΕΣ ΠΡΟΤΑΣΕΙΣ**

Είναι δευτερεύουσες προτάσεις που χρησιμοποιούνται ως ονόματα, δηλ λειτουργούν ως **Υποκ** σε Απρόσωπα ρήματα ή εκφράσης**, Αντικ** του ρήματος από το οποίο εξαρτάται και ως **επεξηγήσεις** σε ουδέτερο δεικτικής αντωνυμίας.Αυτές είναι:

**1) Ειδικές:** Συμπληρώνουν το ρήμα ή όρο της κύριας

**α)** ΕΙΣΑΓΟΝΤΑΙ με ειδικούς συνδέσμους (**ότι, ως**) ή αν εκφράζουν άρνηση με το μόριο ου

**β)** ΕΚΦΕΡΟΝΤΑΙ: με **οριστική** (*Λέγει ως υβριστής ειμί*), **δυνητική οριστική** (οριστική ιστορικών χρόνων με το δυνητικό “αν” Μτφ: με θα + Πρτ ή με θα μπορούσε να…) και με **ευκτική πλαγίου λόγου** (όταν το ρήμα από το οποίο εξαρτάται η ειδική είναι σε ιστορικό χρόνο, τότε η ειδική μπαίνει σε Ευκτική (*Κυρος έλεγεν ότι η οδός έσοιτο προς μέγα βασιλέα*)

**γ)** ΧΡΗΣΙΜΟΠΟΙΟΥΝΤΑΙ ως:

**ΥΠΟΚ** σε απρόσωπα ρήματα και απρόσωπες εκφράσεις πχ *Δηλον εστι ότι νυν περί δόξης πολεμουσιν, Λέγεται ότι τέθνηκε Φίλιππος*

**ΑΝΤΙΚ** πχ *Έλεγον ότι Κυρος τέθνηκεν, Ορω ότι το παν απόλλυται*

**ΕΠΕΞΗΓΗΣΗ** σε ουδετ αντωνυμιών (δηλ να διευκρινίζει έναν γενικότερο όρο-λέξη της πρότασης) *Λέγω και τουτο, ως το παράπαν ου νομίζεις θεούς*

**2) Ενδοιαστικές:** Φανερώνουν το φόβο- ενδοιασμό μήπως γίνει κάτι το δυσάρεστο ή μήπως δεν γίνει κάτι το επιθυμητό

**α)** ΕΙΣΑΓΟΝΤΑΙ με **διστακτικούς συνδέσμους** **μη, μη ου** (=μήπως δεν)**,**

**β)** ΕΚΦΕΡΟΝΤΑΙ: με **οριστική** (*Όρα, μη παίζων έλεγε*) όταν ο φόβος θεωρείται σαν κάτι το πραγματικό, **υποτακτική** (Όρατε, μη πάθωμεν ταυτα) όταν εξαρτάται από αρκτικό χρόνο και ο φόβος αναφέρεται στο μέλλον (= Ενεστ, Μελ Συντελεσμένος Μελ) και με **ευκτική πλαγίου λόγου** (όταν το ρήμα από το οποίο εξαρτάται είναι σε ιστορικό χρόνο, τότε η ενδοιαστική μπαίνει σε Ευκτική πχ. *Έδεισαν οι Έλληνες, μη αυτούς κατακόψειαν*)

**γ)** ΧΡΗΣΙΜΟΠΟΙΟΥΝΤΑΙ ως:

**ΥΠΟΚ** σε απρόσωπα ρήματα και απρόσωπες εκφράσεις που σημαίνουν φόβο, δισταγμό, υποψία πχ *Κίνδυνος εστί μη ου δυνηθωμεν πραξαι ταυτα*

**ΑΝΤΙΚ** σε ρήματαπου σημαίνουν **φόβο ή ανησυχία**, φοβάμαι, ανησυχώ τρέμω, έχω υποψία πχ *εφοβειτο, μη αποθάνη ο πάππος*

**ΕΠΕΞΗΓΗΣΗ** σε ουδετ αντωνυμιών πχ *Έστι μάλιστα τουτο το δέος μη πανουργος ων τρέψηται*

**3) Πλάγιες ερωτηματικές:** Εμπεριέχουν ερώτηση αλλά εξαρτούνται από ρήματα που δηλώνουν απορία, αμφιβολία, γνώση κλπ (*ερωτω, πυνθάνομαι, γιγνώσκω, αγνοω, απορω, οιδα*) ή από παρόμοιες εκφράσεις πχ δεν έχω ιδέα, δεν είμαι σίγουρος (ΕΥΘΕΙΑ ΕΡΩΤ= Τις εστίν διδάσκαλος; ΠΛΑΓΙΑ ΕΡΩΤ= Ερήσομαι όστις εστίν ο διδάσκαλος)

**α**) ΔΙΑΚΡΙΝΟΝΤΑΙ σε i) Ερωτήσεις **απλές** και ii) Ερωτήσεις **Διμελείς**

β) ΕΙΣΑΓΟΝΤΑΙ i) οι απλές με **ερωτ αντωνυμίες** (**τις; πόσος; ποιος; πότερος;),** με **ερωτ επιρρήματα (πού;, πότε; πώς; ποσάκις;)** με **Αναφορ Αντωνυμίες (ός, όστις, οποιος, όσος, οπόσος)**  και με **Αναφ Επιρρμ (οι, όποι, ου, όπου όθεν)** και ii) οι διμελείς με τα : **πότερον – ή, ει – ή, είτε – είτε**

γ) ΧΡΗΣΙΜΟΠΟΙΟΥΝΤΑΙ ως:

**ΥΠΟΚ** σε απρόσωπα ρήματα και απρόσωπες εκφράσεις πχ *άδηλον ην οπότε σφίσιν αυτους ξυρράξουσι*

**ΑΝΤΙΚ** σε ρήματαή εκφράσειςπου σημαίνουν απορία άγνοια πχ *Ουκ οιδα όπως χρή λέγειν, Εβούλοντο ει πέμποιεν τινας ή πάντες ίοιεν*

**ΕΠΕΞΗΓ** πχ *Τουτ’ αυτό απόκριναι, ει αληθη λέγομεν ή ού*

Eἰ μέλλουσιν ἡμῖν ἐνθένδε εἴτε ἀποδιδράσκειν, εἴθ’ ὅπως δεῖ ὀνομάσαι τοῦτο, ἐλθόντες οἱ νόμοι καὶ τὸ κοινὸν τῆς πόλεως ἐπιστάντες ἔροιντο· Εἰπέ μοι, ὦ Σώκρατες, τί ἐν νῷ ἔχεις ποιεῖν; Ἄλλο τι ἢ τούτῳ τῷ ἔργῳ ᾧ ἐπιχειρεῖς διανοῇ τούς τε νόμους ἡμᾶς ἀπολέσαι καὶ σύμπασαν τὴν πόλιν τὸ σὸν μέρος; Ἢ δοκεῖ σοι οἷόν τε ἔτι ἐκείνην τὴν πόλιν εἶναι καὶ μὴ ἀνατετράφθαι, ἐν ᾗ ἂν αἱ γενόμεναι δίκαι μηδὲν ἰσχύωσιν ἀλλὰ ὑπὸ  διωτῶν ἄκυροί τε γίγνωνται καὶ διαφθείρωνται; Τί ἐροῦμεν, ὦ Κρίτων, πρὸς ταῦτα καὶ ἄλλα τοιαῦτα; Πολλὰ γὰρ ἄν τις ἔχοι, ἄλλως τε καὶ ῥήτωρ, εἰπεῖν ὑπὲρ τούτου τοῦ νόμου ἀπολλυμένου ὃς τὰς δίκας τὰς δικασθείσας προστάττει κυρίας εἶναι. Ἢ ἐροῦμεν πρὸς αὐτοὺς ὅτι «Ἠδίκει γὰρ ἡμᾶς ἡ πόλις καὶ οὐκ ὀρθῶς τὴν δίκην ἔκρινεν;» Ταῦτα ἢ τί ἐροῦμεν;